**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 1069/2009

**1106a**

### **S p r á v a**

Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie strážneho družstva a zdravotníckeho tímu do vojenskej operácie ISAF v Afganistane a na zmenu mandátu príslušníkov ozbrojených síl Slovenskej republiky vo vojenskej operácii ISAF v Afganistane **(tlač 1106)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky svojím rozhodnutím č. 1149 z 1. júna 2009 pridelil návrh na vyslanie strážneho družstva a zdravotníckeho tímu do vojenskej operácie ISAF v Afganistane a na zmenu mandátu príslušníkov ozbrojených síl Slovenskej republiky vo vojenskej operácii ISAF v Afganistane **(tlač 1106)**

Zahraničnému výboru Národnej rady Slovenskej republiky a

Výboru Národnej rady Slovenskej republiky pre obranu a bezpečnosť.

Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

**Zahraničný výbor Národnej rady Slovenskej republiky** a **Výbor Národnej rady Slovenskej republiky pre obranu a bezpečnosť** prerokovali návrh na vyslanie strážneho družstva a zdravotníckeho tímu do vojenskej operácie ISAF v Afganistane a na zmenu mandátu príslušníkov ozbrojených síl Slovenskej republiky vo vojenskej operácii ISAF v Afganistane **(tlač 1106),** súhlasili s ním a odporučili Národnej rade Slovenskej republiky podľa článku 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znením neskorších predpisov

vysloviť súhlas

1. s vyslaním strážneho družstva a zdravotníckeho tímu do vojenskej operácie ISAF v Afganistane,
2. so zmenou mandátu príslušníkov ozbrojených síl Slovenskej republiky vo vojenskej operácii ISAF v Afganistane.

Výbor Národnej rady Slovenskej republiky pre obranu a bezpečnosť odporúča Národnej rade Slovenskej republiky prijať návrh na uznesenie, ktoré je súčasťou tejto správy.

V Bratislave 10. júna 2009

## Rudolf PUČÍK v. r.

predseda výboru

## Návrh

### UZNESENIE

NÁRODNEJ RADY SLOVENSKEJ REPUBLIKY

z ..... júna 2009

k návrhu na vyslanie strážneho družstva a zdravotníckeho tímu do vojenskej operácie ISAF v Afganistane a na zmenu mandátu príslušníkov ozbrojených síl Slovenskej republiky vo vojenskej operácii ISAF v Afganistane **(tlač 1106)**

**Národná rada Slovenskej republiky**

podľa článku 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov

**vyslovuje súhlas**

1. s vyslaním strážneho družstva a zdravotníckeho tímu do vojenskej operácie ISAF v Afganistane,
2. so zmenou mandátu príslušníkov ozbrojených síl Slovenskej republiky vo vojenskej operácii ISAF v Afganistane.